Осипов Михаил Степанович
Осипов Михаил Степанович (3. 12. 1929, Казакстан, Талды-Коргон облусу, Андреев району, Лепсинск кыштагы – 8. 5. 2007, Ош) – экономист, экономика илимдеринин доктору (1981), профессор (1983). КМУнун тарых факультетин (1952), аспирантурасын (1955) бүткөн. Эл агартуунун отличниги (1980), КРдин илимге эмгек сиңирген ишмери (1995). 1955– 56-ж. КАЧИде окутуучу, Пржевальск педагогикалык институтунда окутуучу (1956–59), ОМПИде ага окутуучу (1959–61), кафедра башчысы (1961–90), ОшТУда кафедра башчысы (1990–99), ОшМУда профессор, окутуучу (2000–06) болуп эмгектенген. 100дөн ашык илимий эмгектин анын ичинде 4 монография, 6 окуу куралынын автору. Илимий эмгектери негизинен жеке менчик проблемаларына арналган. «Ардак Белгиси» ордени менен сыйланган. Эмгектери: Основы маркетинга. Б., 1993. 
Инсандар

Колдонулган адабияттар
 “Кыргызстан” улуттук энциклопедиясы: 5-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2014. илл. ISBN 978 9967-14-111 -7